section_heading: Amaterska promatranja
paragraph_text: U odličnim uvjetima, daleko od izvora rasvjete i blizine gradova, moguće je vidjeti Trokut golim okom. Trokut je najudaljeniji objekt koji je trajno vidljiv golim okom, iako su neki promatrači uspjeli opaziti i dalje galaksije. U dvogledu će se pokazati kao ovalna mrlja, svijetla i velika. Bolje se ističe pod manjim povećanjima. Veći teleskopi otkrit će neke od detalja. U 200 mm teleskopu moguće je vidjeti NGC 604 kao zvjezdoliku mrlju i dva spiralna kraka u obliku slova S. U teleskopu od preko 300 mm, moguće je ponekad pronaći i oblake plina u spiralnim krakovima ove galaksije. Prividni sjaj galaktike je + 5.7 magnituda.